open-index/open-wikipedia-markdown huggingface dataset:
Ratt (ansambel)

**Ratt** oli 1970. aastatel Los Angeleses asutatud Ameerika *[[glam metal]]*'i ansambel, mis saavutas suurema edu 1980. aastatel. 
Kõige tuntum on selle hittlugu "Round and Round". Ansambel tegutses aastatel 1976–1992 ja hiljem 1996–2022.

## Diskograafia
### Albumid
* "Out of the Cellar" (1984)
* "Invasion of Your Privacy" (1985)
* "Dancing Undercover" (1986)
* "Reach for the Sky" (1988)
* "Detonator" (1990)
* "Ratt" (1999)
* "Infestation" (2010)

## Bändi liikmed
* Stephen Pearcy – vokaal
* Jordan Ziff – kitarr, taustalaul
* Frankie Lindia – kitarr, taustalaul
* Juan Croucier – basskitarr, taustalaul
* Pete Holmes – trummid
Srettha Thavisin

**Srettha Thavisin** (tai เศรษฐา ทวีสิน; sündinud 15. veebruaril 1962 Bangkokis) on Tai ettevõtja ja poliitik, 22. augustist 2023 kuni 14. augustini 2024 Tai peaminister. 

Varem oli ta Sansiri tegevjuht ja president.
Craco

**Craco** on kummituslinn Matera provintsis Lõuna-Itaalias Basilicata maakonnas.

See jäeti maha 20. sajandi lõpupoole maalihete ja ebastabiilse pinnase tõttu. Craco on saanud populaarseks turismisihtkohaks ja filmivõtete paigaks. 2010. aastal lisati Craco Maailma Monumentide Fondi jälgimisnimekirja.

## Geograafia
Craco asub Taranto lahest umbes 40 km sisemaal. Linn ehitati järsule tipule, andes sellele silmatorkava välimuse ja eristades seda ümbritsevast maast. Linna kõrgeimale küljele rajatud keskus on suunatud järsult edelasse kulgevale seljandikule, kus leidub uuemaid hooneid. Linn asub 400 m kõrgusel kalju otsas, kust avaneb vaade Cavone jõe orule. Piirkonnas on palju taimkatteta künkaid, mida nimetatakse *calanchideks* (badlands), mis on tekkinud intensiivse erosiooni tagajärjel.

## Ajalugu
Linn rajati vanakreeklaste poolt aastal 540. pKr. Aastal 1040 sai valmis esimene ehitis, milleks oli Normani torn.

Aastatel 1154–1168 oli küla valitseja "Eberto", kes kehtestas feodaalsüsteemi. 1179. aastal läks võim Roberto di Pietrapertose kätte. 1276. aastal rajati linna esimene ülikool. 1277. aastal oli linnas 450 ja 1561. aastal 2590 elanikku. 15. sajandiks oli Cracos arenenud välja neli suurt väljakut: Palazzo Maronna, Palazzo Grossi, Palazzo Carbone, ja Palazzo Simonetti.

1656 tabas Cracot katk, mille tõttu suri sadu elanikke ja rahvaarv vähenes oluliselt. Aastatel 1892–1922 tekkis kehvade põllumajandustingimuste tõttu suur näljahäda, mis põhjustas massilise rände Põhja-Ameerikasse. Lahkus umbes 1300 elanikku.

1950.–1970. aastatel tekkis mitmeid maalihkeid, mis muutsid linna elamiskõlbmatuks. 1963. aastal pidid viimased 1800 elanikku ebaturvaliseks muutunud linnast lahkuma. Nad asustati ümber Craco Peschiera linna, mis asub mõne kilomeetri kaugusel.

## Popkultuuris

### Filmid
Cracot on kasutatud mitme filmi võttepaigana.
* "La lupa" (1953), režissöör Alberto Lattuada
* "The Sun Also Shines at Night" (1990), režissöörid Paolo ja Vittorio Taviani
* "The Passion of the Christ" (2004), režissöör Mel Gibson
* "007: Veidi lohutust" (*Quantum of Solace*) režissöör Marc Forster

### Telesarjad
* "Classe di ferro" (1989–1991), režissöör Bruno Corbucci

### Muusika
* Saksa helilooja Hauschka kirjutas laulu "Craco" albumi "Abandoned City" (2014) jaoks.

## Viited

## Välislingid
* Craco linna koduleht
Love at First Sting

**"Love at First Sting"**  on Saksa rokkbändi Scorpions üheksas stuudioalbum. See ilmus 27. märts 1984 plaadifirma EMI Records poolt Euroopas ja Mercury Recordsi vahendusel USA-s. Plaadil on kolm bändi kuulsaimat lugu "Rock You Like a Hurricane", "Still Loving You" ja "Big City Nights".

## Lood
#"Bad Boys Running Wild" – 4:00
#"Rock You Like a Hurricane" – 4:12
#"I'm Leaving You" – 4:20
#"Coming Home" – 5:01
#"The Same Thrill" – 3:32
#"Big City Nights" – 4:10
#"As Soon as the Good Times Roll" – 5:05
#"Crossfire" – 4:37
#"Still Loving You" – 6:24

## Koosseis
*Klaus Meine – vokaal
*Rudolf Schenker – kitarr, taustalaul
*Matthias Jabs – kitarr, taustalaul
*Francis Buchholz – bass, taustalaul
*Herman Rarebell – trummid, taustalaul
Mustamäe Keskus

**Mustamäe Keskus** on Tallinnas Mustamäel aadressil A. H. Tammsaare tee 104a asuv kaubanduskeskus, mis avati 2016. aasta alguses. Kaubanduskeskuses on 20 000 m2 üldpinda.

## Ehitus
Mustamäe Keskusele pandi nurgakivi 19. veebruaril 2015 ning keskus avati ametlikult 12. veebruaril 2016. Keskuse ehitasid OÜ Astlanda Ehitus ja Eventus Ehitus OÜ.2026 aastal Apollo Raamatud kahjuks suletud!

## Keskuse omanikud
Mustamäe Keskuse algne omanik oli East Capital Real Estate aastatel 2016–2021. Nad ostsid keskuse 2016. aastal 27,5 miljoni euro eest. 2021. aastal müüdi Mustamäe Keskus ettevõttele Brcks SPV5.

## Viited
Kõõm

**Kõõm** on marrasknahatükikestest valge või hallikas ketendus peas.https://sonaveeb.ee/search/unif/dlall/dsall/k%C3%B5%C3%B5m/1 

See koosneb peanahalt eralduvatest surnud naharakkudest, mis muutuvad juustes märgatavaks.

Kõõma põhjustajaid võib olla mitu. Nahal võib hakata vohama mikrofloora normaalseks osaks olev pärmseen *Malassezia furfur*. Seene ägenemist võivad esile kutsuda erinevad tegurid nagu stress, immuunsuse langus, suurenenud rasueritus aga ka pärilikkus. Kõõm võib olla nii kuiva kui ka rasuse iseloomuga.

Rasust kõõma peetakse tihti seborroilise dermatiidi kergemaks vormiks. Põhjustajaks võib olla rasunäärmete aktiivsuse suurenemine või erinevate juuksehooldusvahendite kasutamine, mis muudavad peanaha normaalsest rasusemaks.

## Viited
Sulev Torri

**Sulev Torri** (1932 – 8. november 1993) oli eesti matemaatikaõpetaja ja -metoodik.

Ta töötas Tallinna 1. Kutsekeskkoolis.

Ta on maetud Martna kalmistule.

## Tunnustus
*1977 Eesti NSV teeneline õpetaja
*1991 professor Gerhard Rägo nimeline mälestusmedal
Paikuse Spordikompleks

Paikuse Spordi Kompleks asub Paikuse vallas Pärnumaal, Eestis. 

Paikuse Spordihoone: Kohaliku Spordikeskuse Ajalugu ja Tähtsus

Sissejuhatus

Paikuse Spordihoone on oluline spordikeskus Pärnumaal, Eestis. Selle ajalugu ja tähtsus kohalikule kogukonnale on märkimisväärsed. Käesolev artikkel uurib spordihoone ehitamise ajalugu, selle tähtsust kohalikule kogukonnale ning selle rolli laiemas spordi- ja kultuurikeskkonnas.

Ehitamine ja arendamine

Paikuse Spordihoone ehitamine algas 1980. aastatel ning selle avamine toimus 1985. aastal. Hoone kavandamisel ja ehitamisel võeti arvesse mitmeid olulisi aspekte, sealhulgas kohalike elanike spordivajadusi ja -soove, tehnilisi nõudeid, eelarvepiiranguid ja keskkonnaalaseid kaalutlusi. Hoone on läbi aegade läbinud mitmeid renoveerimisi ja täiendusi vastavalt muutuvatele nõudmistele ja standarditele.

Spordihoone tähtsus kohalikule kogukonnale

Paikuse Spordihoone on oluline osa kohalikust kogukonnast, pakkudes mitmekesiseid spordivõimalusi erinevatele vanuserühmadele ja huvigruppidele. See on olnud koht, kus korraldatakse mitmesuguseid spordiüritusi, võistlusi, treeninguid ja ühiskondlikke koosolekuid. Lisaks on spordihoone toiminud oluliseks kogukonnakeskuseks, edendades ühtekuuluvustunnet ja tervislikke eluviise.

Laialdasem kontekst ja seosed Eestiga

Paikuse Spordihoone on osa laiemast spordikeskuste võrgustikust Eestis, mis toetab spordi populariseerimist ja noorte sportlaste arengut üle kogu riigi. Lisaks on spordihoone oluline osa Eesti spordikultuurist ja -ajaloost, kajastades kohaliku kogukonna pühendumust spordile ja tervislikele eluviisidele.

Kokkuvõte

Paikuse Spordihoone on oluline spordikeskus, mis on teeninud kohalikku kogukonda aastaid, pakkudes mitmekülgseid spordivõimalusi ja edendades tervislikke eluviise ning ühtekuuluvustunnet. Selle ajalugu ja tähtsus ulatuvad kaugemale kohalikust kontekstist, kajastades Eesti spordikultuuri rikkust ja mitmekesisust.

Peamised põhjused, miks Paikuse Spordihoone ehitati:

# Sportliku tegevuse edendamine: Spordi kompleksid pakkusid kohalikele elanikele võimalusi erinevate spordialade harrastamiseks ja spordiürituste korraldamiseks.
# Tervislike eluviiside toetamine: Spordikeskused julgustasid inimesi aktiivselt eluviisi harrastama, mis oli oluline osa nõukogude ideoloogiast.
# Noorte sportlaste arendamine: Need kompleksid võimaldasid noortel treenida ja arendada oma spordioskusi ning toetasid noorte sportlaste talentide avastamist ja arendamist.
# Ühiskonna sidumine: Spordikeskused olid ka koht, kus kogukond sai kokku tulla ja osaleda erinevates üritustes, suurendades ühtekuuluvustunnet.

Allikad:

# Paikuse Vallavalitsus. "Spordihoone". Paikuse valla ametlik koduleht. Külastatud 19. aprillil 2024.
# Pärnu Postimees. "Paikuse spordihoone sai värske välimuse". 15. november 2019. Artikkel veebis. Külastatud 19. aprillil 2024.
# Eesti Spordiregister. "Paikuse Spordihoone". Andmed spordihoone kohta. Külastatud 19. aprillil 2024.
Pauluse Spordihall

**Pauluse Spordihall** (Pärnu Kalurihall) on Pärnu linna spordi- ja kultuuriasutus. See rajati 1970. aastatel tollase Pärnu Kalurite Mehaanikatehase töötajate spordikeskusena. Praegune hall valmis 1975. aastal. 

Halli rajamisel pöörati tähelepanu mitmekülgsete spordivõimaluste loomisele, sealhulgas jõusaalide, ujula ja spordiväljakute lisamisele. Hiljem hakkas seal tegutsema muidki spordiklubisid ja huviringe. 

Spordihallis toimuvad korvpalli-, võrkpalli- ja sulgpallitreeningud.

## Välislingid
* Korvpalliklubi Paulus teeb Kalurihalli korda Pärnu Postimees, 16. september 2016
Riie

**Riie** on tekstiilmaterjal, mis on valmistatud kangastelgedel või kudumismasinal laia lindina. 

Riiet liigitatakse kasutatud kiudaine (näiteks villane riie, puuvillane riie, linane riie ja siidriie, nailon; segariiet nimetatakse kiudaine järgi, mida ta rohkem sisaldab, näiteks poolvillane riie), siduse, viimistluse (toorriie ja valmisriie, viimase alaliigid on pleegitatud riie, ühevärviline riie, trükimustriline riie ja karvastatud riie; näiteks flanell on karvastatud riie) jm järgi. Paljusid riideliike eristatakse mitme tunnuse järgi. Riiet, mis ei ole kootud riie, nimetatakse lausriideks.

Raske ja puine kootud naturaalne **kangas**, valmistatud puuvillast ja linasest. Kasutatakse kottide, kingade, vormiriiete ja pealisrõivaste valmistamiseks.
Yli Lompolo

**Yli Lompolo** (ka *Yli Lombolo*) on madal soojärv Rootsis Lapimaa maakonnas Norrbotteni läänis Kiruna vallas Kiruna Lombolo linnaosast läänes. Järv piirneb lõunas ja edelas märgaladega, põhjas maanteega E10. Geograafilised koordinaadid on 67°50′25″ N, 20°14′10″ E.

Yli Lompolo toitub Luossajoki kaudu põhja poolt Luossajärvist ning järvest voolab lõuna pool välja Luossajoki, mis järgmisena läbib Ala Lompolo. Et järv on nii madal (keskmine sügavus on umbes meeter), on põhi suuremalt jaolt niisugune, kus osakesed ei setti, vaid jäävad lahtiselt põhja, kuni vool neid edasi kannab.
 
Kuni aastateni 1954–1955, mil ehitati veepuhastusjaam, võttis järv Luossajoki kaudu vastu Kiruna kanalisatsiooniveed. Et vesi oli puhastamata, sisaldas see suures kontsentratsioonis raskmetalle, eriti elavhõbedat, põhiliselt kaevandamise tõttu Kiirunavaaras Luossajärvi ääres. Praegu on suur elavhõbedasisaldus setetes. 

Yli Lompolo ja Ala Lompolo on mitmete lindude pesitsuskohad. Pesitsejate seas on sarvikpütt ja väikekoskel. Järvel viibib ka laululuiki, parte ja teisi linde.

## Vaata ka
*Kiruna valla järvede loend
Telk

**Telk** on tugedele pingutatav ja vaiadega maa külge kinnitatav kerge kinnine varjualune, mida võib kasutada nii ajutise ööbimiskohana, telkelamuna (*Beduiinide, neenetsite telgid) kui ka* ajutise müügi- või etenduskohana.

Telk on tavaliselt valmistatud kangast või sünteetilisest materjalist. Telke kasutatakse laialdaselt matkamisel, telkimisel, väliüritustel ja sõjaväes. Need võivad varieeruda suuruselt ja keerukuselt, alates ühe inimese magamiskohast suurte struktuurideni, mis mahutavad sadu või isegi tuhandeid inimesi (nt tsirkusetelgid).

## Telkide liigitus
* Profitelgid – mõeldud ekstreemsetesse ilmaoludesse, nagu lähispolaaralad ja kõrgmäestik.
* Nelja aastaaja telgid – sobivad kasutamiseks ka talvel, taludes lund ja külma.
* Kolme aastaaja telgid – ideaalsed kevadest sügiseni, kergemad ja taskukohasemad.
* Sooja aja telgid – lihtsamad telgid, sobivad suviseks kasutamiseks.
* Peretelgid – suured, ruumikad, mugavad telgid perepuhkuseks.
* Autokatusetelgid – sobivad automatkajatele, paigutatakse sõiduki katusele.

## Vaata ka
*Telkimine

## Viited
Õigus õnnele

**"Õigus õnnele"** on 2018. aasta novembris esilinastunud Eesti mängufilm. 

## Filmist
Filmilugu sellest, mis juhtub, kui kohtuvad väikesed unistused ja suur raha. Paldiski koolikokk Marge saab sõbrannalt sünnipäevaks lotopileti ning võidab sellega jackpoti - 10 miljonit eurot! Nüüd saavad alguse ootamatud sündmused, mis tekitavad küsimust, kas raha teeb ikka õnnelikuks.  Värske miljonäri elu muutub üleöö ahistavaks ja sürreaalseks, kuna kõigile hakkab tunduma, et osa võidust kuulub õigusega neile. Peategelane leiab end korraga olukorrast, kus ta on justkui kõigile võlgu, vastutades nii omade kui võõraste heaolu ja õnne eest. Sest kõik unistavad lotovõidust.

## Osatäitjad
* Marge – Eva Püssa
* Kaisa – Kärt Anton
* Luisa – Getter Jaani
* Peep – Andres Oja
* loterii ametnik – Kaisa Selde
* Guido Kangur
* juhataja – Kärt Kross
* Eva Lootsar
* Andres Dvinjaninov
* Carmen Mikiver
* Kersti Tombak
* Merle Talvik
* Margus Jaanovits
* Anne Veski

## Välislingid
*"Õigus õnnele". Videoklipp.
*"Õigus õnnele". IMDb.
*Liina Suvi Ristoja. Õigus õnnelikule lõpule. kultuur.postimees.ee, 12. november 2018.
*Paavo Kangur. Õigus õnnele. Postimees, 11. jaanuar 2020.
Rahvusvaheline Mereuurimise Nõukogu

**Rahvusvaheline Mereuurimise Nõukogu** (, **ICES** ; , *CIEM*) on piirkondlik kalandust nõustav nõukogu ja maailma vanim valitsustevaheline teadusorganisatsioon. ICES'i peakorter oma mitmerahvuselise sekretariaadiga asub Kopenhaagenis. ICES asutati 22. juuli 1902 samuti Kopenhaagenis.

## Liikmesriigid
ICES'i kuulub 20 liikmesriiki:
* Belgia 1903
* Kanada 1967
* Taani 1902
* Eesti 1924
* Soome 1902
* Prantsusmaa 1920
* Saksamaa 1902
* Island 1938
* Iirimaa 1925 
* Läti 1923
* Leedu 2006
* Holland 1902
* Norra 1902
* Poola 1922
* Portugal 1920
* Venemaa 1902
* Hispaania 1924
* Rootsi 1902
* Suurbritannia 1902
* Ameerika Ühendriigid 1912
* Itaalia 1927 ja 1956–1974

## Vaata ka
*HELCOM
*OSPARi konventsioon

## Viited
The Stooges

**The Stooges** oli 1967. aastal asutatud Ameerika punkansambel. 

## Koosseis
*Iggy Pop – laul
*Mike Watt – bass
*James Williamson – kitarr
*Toby Dammit – trummid

## Diskograafia
### Stuudioalbumid
*"The Stooges" (1969)
*"Fun House" (1970)
*"Raw Power" (1973)
*"The Weirdness" (2007)
*"Ready to Die" (2013)
Story of the Year

**Story of the Year** on Ameerika Ühendriikide rokkansambel, mis loodi 1995. aastal Missouri osariigis. Nende debüütalbum ilmus 2003. aastal.

## Muusikastiil ja mõjutused
Story of the Yeari muusikat on liigitatud mitmesse žanri alla, eelkõige emo, *[[screamo]]*, *[[post hardcore]]* ja *[[pop-punk]]*.

Bändi eeskujude hulka kuuluvad Skid Row, Guns N' Roses, Nirvana, Pearl Jam, NOFX, Pennywise, Sick of It All ja H2O

## Liikmed
*Dan Marsala – laul
*Ryan Phillips – kitarr
*Adam Russell – bass
*Josh Wills – trummid

## Diskograafia
### Stuudioalbumid
*"Page Avenue" (2003)
*"In the Wake of Determination" (2005)
*"The Black Swan" (2008)
*"The Constant" (2010)
*"Wolves" (2017)
*"Tear Me to Pieces" (2023)
Zalaszentgrót

**Zalaszentgrót** on linn Ungaris Zala komitaadis, Zalaszentgróti kreisi halduskeskus.

## Geograafiline asend
Zalaszentgrót asub komitaadikeskusest Zalaegerszegist ligikaudu 21 km kirdes, Balatoni järvest 24 km kaugusel.

## Ajalugu
Asulat on esmamainitud 1247. aastal. 1397. aastal on Zalaszentgrót ürikutes nimetatud turulinnaks. Alates 1550. aastast tõrjusid Zalaszentgróti lossi kaitsjad tagasi türklaste rünnakuid. Linn sai rängalt kannatada ka Rakoczi iseseisvussõja ajal 1707. ja 1710. aastal. 1870. aastatel kaotas Zalaszentgrót turulinna staatuse. 1. jaanuaril 1984 sai Zalaszentgrót linnaõigused tagasi.

## Sõpruslinnad
* Germersheim, Saksamaa

## Viited
Andreas Trossek

**Andreas Trossek** (sündinud 8. juulil 1980 Tallinnas) on eesti kunstiajaloolane ja -kriitik. 

Ta on lõpetanud 2007. aastal Eesti Kunstiakadeemia kunstiteaduse erialal magistrikraadiga. 

Alates 2009. aastast on ta töötanud Eesti kunsti ja visuaalkultuuri kvartaliajakirja Kunst.ee peatoimetajana.

Kuulub Eesti Kunstiteadlaste ja Kuraatorite Ühingusse ja Eesti Kunstnike Liitu.

## Tunnustus

* 2006 Sirbi laureaat
* 2024 Kristjan Raua preemia

## Välislingid
* https://www.etis.ee/CV/Andreas_Trossek
Kristóf Szalay-Bobrovniczky

**Kristóf Szalay-Bobrovniczky** (sünninimi **Kristóf Szalay**; sündinud 6. juunil 1970 Budapestis) on Ungari diplomaat ja poliitik.

Kristóf Szalay-Bobrovniczky lõpetas 1993. aastal Gödöllő Põllumajandusülikooli põllumajandusinseneri erialal. Seejärel omandas ta Pariisis juhtimisalase magistrikraadi. Töötas rahvusvahelistes ettevõtetes finantsvaldkonnas, alates 1999. aastast telekommunikatsioonisektoris juhtivatel kohtadel. 2004. aastast oli ta poliitikanädalalehe Heti Válasz väljaandja ja peatoimetaja. 2011. aastast oli Szadvégi Sihtasutuse aseesimees ja Ungari valitsuse poliitstrateegiline nõunik. Reservkaptenina teenis ta aastaid erinevatel ametikohtadel Ungari armee üksustes. 2014. aastal oli ta Ungari Reservväelaste Assotsiatsiooni president ning alates 2016. aasta aprillist on ta sama  ühingu esimene ühiskondlik president. 2014. aastal nimetas president János Áder ta erakorraliseks ja täievoliliseks suursaadikuks. Ta oli aastatel 2016–2020 Ungari suursaadik Suurbritannias.

24. maist 2022 on ta Ungari kaitseminister.

## Isiklikku
Kristóf Szalay-Bobrovniczky on abielus juristi ja poliitiku Alexandra Szentkirályiga (sündinud 1987), kes oli aastatel 2014–2019 Budapesti aselinnapea ja 2020–2024 Viktor Orbáni valitsuse pressiesindaja. 2024. aasta juunis toimunud Ungari kohalikel valimistel oli Alexandra Szentkirályi Fideszi kandidaat Budapesti linnapea ametikohale, kuid ta võttis vahetult enne valimisi oma kandidatuuri tagasi.

## Viited
Hohe Wand

**Hohe Wand** on vald *(Gemeinde)* Austrias Alam-Austria liidumaal Wiener Neustadti maaringkonnas.

## Viited
Pavlo Petrõtšenko

**Pavlo Petrõtšenko** (ukraina keeles Павло Вікторович Петриченко; 16. aprill 1992 – 15. aprill 2024) oli Ukraina aktivist ja sõjaväelane.

Petrõtšenko osales Euromaidanil, hiljem aktsioonis "Kes tellis Katja Handzjuki mõrva?" ja aktsioonides Serhi Sternenko toetuseks. Enne Venemaa täiemahulise sissetungi algust Ukrainasse töötas ta projektijuhina Serhi Prõtula heategevusfondis.

2022. aasta alguses, täiemahulise sõjategevuse puhkemise järel osales Petrõtšenko vabatahtlikuna Kiievit kaitsvate üksuste varustamises. Kevadel liitus ta Ukraina relvajõududega, võitles edaspidi õhuluurajana 59. motoriseeritud jalaväebrigaadi koosseisus ja jõudis nooremseersandi auastmeni. Mõnda aega enne sõjategevuses hukkumist, 29. märtsil 2024 algatas ta presidendi veebilehel petitsiooni onlain-kasiinode tegevuse piiramiseks, mis kogus vähem kui ööpäevaga menetlusse võtmiseks vajalikud allkirjad.

Petrõtšenko hukkus 15. aprillil 2024 Avdijivka lähedal Donetski oblastis lahingülesande täitmisel. Tema ärasaatmise Kiievis Püha Miikaeli kloostrikirikus toimus 19. aprillil. Petrõtšenko maeti Askoldova mohõlale, Dmõtro Kotsjubailo ja lendur Andri Pilštšõkovi haudade lähedusse.

## Tunnustus
* 2023 Ordeni "Mehisuse eest" III järk
* 2025 Ukraina kangelane (postuumselt)

## Mälestuse jäädvustamine
4. detsembril 2025 nimetati üks Kiievi tänav ümber Pavlo Petrõtšenko auks.

## Viited
Saosin

**Saosin** on Ameerika rokkansambel, mis alustas tegevust 2003. aastal. Nende debüütalbum "Saosin" ilmus aastal 2006.

Saosini muusikastiili seostatakse sageli emo ja post-hardcore žanriga, mis on tuntud oma harmoniseeriva vokaali ja omapäraste kitarritehnikate poolest.

## Liikmed
*Cove Reber – laul
*Beau Burchell – kitarr
*Chris Sorenson – bass
*Alex Rodriguez – trummid
*Phil Sgrosso – kitarr

## Diskograafia
### Stuudioalbumid
*"Saosin" (2006)
*"In Search of Solid Ground" (2009)
*"Along the Shadow" (2016)
### Kontsertalbumid
*"Come Close" (2008)
*"Live from the Garden Amphitheater" (2024)
Hochneukirchen-Gschaidt

**Hochneukirchen-Gschaidt** on vald *(Marktgemeinde)* Austrias Alam-Austria liidumaal Wiener Neustadti maaringkonnas.

Vald moodustati endiste Hochneukircheni ja Gschaidti valdade liitmisel.

## Viited
Samuel Souprayen

**Samuel Souprayen** (sündinud 18. veebruaril 1989 Saint-Benoît's) on Prantsusmaa jalgpallur, kes mängib kaitsjana Austraalia kõrgliigaklubis Melbourne City.

Ta sündis India ookeanis asuval Réunioni saarel, kuid kasvas üles Prantsusmaal Lyonis. 2002. aastal liitus ta Rennesi Stade'i noortesüsteemiga. 2008. aastal sõlmis ta Rennesiga esimese profilepingu. Hooajal 2009/10 oli ta Rennesist laenul Prantsusmaa esiliigaklubis Dijon. Järgmisel hooajal debüteeris ta Rennesi meeskonnas Prantsusmaa kõrgliigas. Aastatel 2011–2015 mängis ta taas Dijon's, esimesel hooajal Prantsusmaa kõrgliigas.

Aastatel 2015–2018 mängis Souprayen kolm hooaega Itaalia klubis Verona Hellas, neist esimesel hooajal Itaalia kõrgliigas. Aastatel 2018–2021 kuulus ta Prantsusmaa esiliigaklubi AJ Auxerre'i ridadesse. Aastatel 2021–2023 mängis ta kaks hooaega Bulgaaria kõrgliigaklubis Plovdivi Botev.

2023. aasta juulis sõlmis ta kaheaastase lepingu 

Aastatel 2006–2010 mängis Souprayen Prantsusmaa noortekoondistes.

## Viited
Gilberto Oliveira Souza Júnior

**Gilberto Oliveira Souza Júnior** (tuntud lihtsalt kui **Gilberto**; sündinud 5. juunil 1989 Piranhases) on Brasiilia jalgpallur, kes mängib ründajana Brasiilia kõrgliigaklubis Juventude.

Ta alustas klubikarjääri Santa Cruzis, mille meeskonnas debüteeris ta 2009. aastal Brasiilia tugevuselt neljandas liigas. Brasiilia kõrgliigas tegi ta debüüdi 28. mail 2011 Internacionali meeskonnas mängus Ceará vastu, kui sekkus vahetusest Mario Bolatti asemele. Brasiilia kõrgliigas lõi ta esimese värava 16. novembril 2011 mängus Bahia vastu.

Lisaks Internacionalile on ta Brasiilia kõrgliigas mänginud veel Sport Recife (2012), Portuguesa (2013), Vasco da Gama (2015), São Paulo (2016–2017), Bahia (2017–2021), Cruzeiro (2023) ja Juventude ridades. Brasiilia kõrgliigas on tema edukamad hooajad olnud 2013 (Portuguesa meeskonnas 14 väravat) ning 2019 ja 2021 (Bahia meeskonnas vastavalt 14 ja 15 väravat).

Väljaspool Brasiiliat on ta mänginud veel Major League Socceri (MLS) klubides Toronto FC (2014) ja Chicago Fire (2015–2016), Türgi kõrgliigaklubis Yeni Malatyaspor (2018) ning Araabia Ühendemiraatide klubis Al Wasl (2022).

## Saavutuse
;Santa Cruz
*Campeonato Pernambucano: 2011
;Internacional
*Campeonato Gaúcho: 2012, 2013
;Vasco da Gama
*Campeonato Carioca: 2015
;Bahia
*Campeonato Baiano: 2019, 2020
Hana Andronikova

**Hana Andronikova** (9. september 1967 Gottwaldov – 20. detsember 2011 Praha) oli tšehhi kirjanik.

## Elulugu
Hana Andronikova lõpetas Zlínis gümnaasiumi ja seejärel Praha Karli ülikooli filosoofiateaduskonna inglise ja tšehhi keele erialal. Ülikooli lõpetamise järel töötas ta personalijuhina välis- ja Tšehhi ettevõtetes. 1999. aastal lahkus ta ärimaailmast ja pühendus kirjandusele.

Hana Andronikova suri 44-aastaselt rinnavähki.

## Looming
Andronikova esiromaan "Zvuk slunečních hodin" ('Päikesekella heli') ilmus 2001. aastal. Postmodernistlikke võtteid kasutavas romaanis kujutatakse saksa rahvusest Tomáš Keppleri, tema juuditarist naise Racheli ja nende poja Danieli keerulist elu 1930. aastatest kuni 1989. aastani. Selle romaani eest sai Andronikova 2002. aastal kirjandusauhinna Magnesia Litera parima debüütromaani eest.

2010. aastal ilmus Andronikova teine romaan "Nebe nemá dno" ('Taeval pole põhja'). Osaliselt autobiograafilises romaanis jutustatakse vähihaige naise reisist Peruu džunglisse, et kohtuda šamaaniga ja tagasipöördumisest Euroopasse tavameditsiini juurde. Selle romaani eesti sai ta 2011. aasta Magnesia Litera lugejaauhinna.

Ta on avaldanud ka novellikogu "Srdce na udici" ('Süda õngeridval') (2002). 2014. aastal avaldati postuumselt Hana Andronikova lühiproosa kogumik "Vzpomínky, co neuletí" ('Mälestused, mis ei lenda minema'). Andronikova on kirjutanud ka kolm näidendit.

## Viited
Kõmsi Lasteaed-Algkool

**Kõmsi Lasteaed-Algkool** on kool Lääne maakonnas Lääneranna vallas Kõmsi külas.

Kool avati 1985. aastal. Kuni 1. septembrini oli kooli nimi **Kõmsi Lasteaed-Algkool**, seejärel kuni 1. septembrini 2000 **Kõmsi Algkool**. Alates 1. septembrist 2000 on kooli nimi jälle **Kõmsi Lasteaed-Algkool**.

Alates 1. septembrist 2024 korraldatakse Lääneranna valla haridusvõrk ümber nii, et põhiharidus konsolideeritakse Lihula Gümnaasiumi juhtimise alla eraldi tegutsemiskohtadega Virtsus, Kõmsil, Varblas ja Koongas, ning alusharidus eraldi Lihula Lasteaia juhtimise alla eraldi tegutsemiskohtadega Virtsus, Kõmsil, Varblas, Koongas ja Lõpel. Ümberkorralduse tulemusel nimetatakse Lihula Gümnaasium ümber Lääneranna Gümnaasiumiks ning Lihula Lasteaed Lääneranna Lasteaiaks.

## Viited

## Välislingid

* Kõmsi Lasteaed-Algkooli veebisait
Katzelsdorf

**Katzelsdorf** on vald *(Gemeinde)* Austrias Alam-Austria liidumaal Wiener Neustadti maaringkonnas.

See asub Rosalia mägede jalamil Leitha jõe ääres, 5 km Wiener Neustadtist kagus.

## Viited
Peemot

**Peemot** on tegelane Mihhail Bulgakovi romaanis “Meister ja Margarita”. Ta on suur must kass, kes kõnnib kahel jalal ja oskab rääkida. Ta kuulub Wolandi kaaskonda, kus tema ülesanne on Wolandi määratud karistuste täide viimine. Peemot loob kaost ja tekitab pahandusi. Tema humoorikad väljaütlemised ja teod on muutnud ta tuntud tegelaseks popkultuuris.   

## Ülevaade
Peemot on üleloomulikult suur must kass, kelle vurrud meenutavad vuntse. Ta kõneleb inimkeeles, kõnnib kahel jalal, tarbib sageli alkoholi ja armastab malet mängida. Lisaks meeldib talle tulirelvi kasutada. Wolandi kaaskondlasena täidab ta iga Wolandi antud käsku, näiteks rebib ta Wolandi korraldatud teatrietendusel ühel etenduse läbiviijatest pea otsast, kuid paneb selle hiljem tagasi. Nagu teisedki Wolandi käsilased, saab ka Peemot oma kuju muuta. Ta liigub inimmaailma ja loomade piirimail, olles vahendaja moskvalaste ja Wolandi vahel. Peemot on koomiline tegelane ning toob oma väljaütlemiste ja tegudega teoses esile absurdi. Romaani lõpus paljastatakse tema tegelik olemus, milleks on noormees kojanarri vormis. 

## Päritolu
Peemoti nimi on vene keeles Begemot, mis viitab tegelase religioossele taustale. Sõna “begemot” tähendab vene keeles nii jõehobu kui ka piiblist pärit looma Behemothi. See olend pärineb Vanast Testamendist, kus teda kirjeldatakse kui hiigelsuurt mammutisarnast looma, kes võitleb Leviaataniga. Piibli tõlkijatel oli raskusi looma nimetuse tõlkimisega, sest piibli kirjeldused ei sarnanenud ühegi sel ajal päriselt elanud loomaga. Seetõttu jätsid mitmed tõlkijad nime originaalkujule. Lisaks nimele on Peemot piiblitegelaselt üle võtnud tema hiiglasliku suuruse. Bulgakov kirjeldab Peemotit kui seasuurust kassi. Kuigi judaistlikus piiblitõlgenduses ei olnud Behemoth tingimata halb tegelane, siis kristlikus traditsioonis seostati teda deemonitega, nagu ka Bulgakovi romaanis Peemotit. Leviaatan ja Behemoth esinesid varasemates tõlgetes ka nimede Tehomot ja Behomot all. Mõlemad sõnad tähendavad heebrea keeles kaost. Seega on tegemist otsese viitega kass Peemoti kombele korraldada kaost. 

## Sümbolism
Kuigi piiblis ei ole Behemothi puhul tegemist kassiga, on mõistetav, miks Bulgakov seda tegelast kassina kujutas. 20. sajandil ei kujutatud kasse Nõukogude Venemaal heas valguses. Mitmeski mütoloogias kujutatakse kasse, eriti aga just musti kasse, nõidade ja tumeda maagia sümbolitena. Mustad kassid usuti toovat halba õnne. Sellest hoolimata pidas Bulgakov ise koduloomana kassi. Tema teise abikaasa Ljubov Jevgenevna Belozerskaja sõnul oligi Bulgakovi inspiratsiooniks Peemoti tegelaskuju loomisel nende kass Fljuška. Peemoti tegelaskuju võib vaadelda ka kriitikana nõukogude režiimi suhtes.  Nõukogude Venemaa sundis inimeste elu olema üdini ilmaliku, kuid Bulgakov näitas oma tegelaste, sealhulgas Peemoti kaudu, et kuigi neid sunnitakse käituma pealtnäha korralike nõukogude kodanikena, on neil siiski pahesid, näiteks onupojapoliitika ja korruptsioon. Peemot peegeldab oma käitumises nõukogude elu silmakirjalikkust. 

## Viited
Tom T. Hall

**Thomas T. Hall** (25. mai 1936 Olive Hill, Kentucky – 20. august 2021 Franklin, Tennessee) oli USA kantrilaulja ja laulukirjutaja.

Muusikukarjääri alustas ta 1960. aastate teises pooles. Billboardi kantrisinglite edetabelis oli tal umbes kakskümmend esikümnehitti, sh seitse esikohahitti. Tema esitatud kõige tuntumate laulude hulka kuuluvad "(Old Dogs, Children And) Watermelon Wine" (1972) ja "I Love" (1973), millest viimane jõudis edetabelis Billboard Hot 100 kohale 12. Hall andis välja kokku 35 stuudioalbumit. Samuti kirjutas ta laule teiste kantrimuusikutele, neist tuntuim laul on Jeannie C. Riley esituses hitiks saanud ja edetabelis Hot 100 esikohale jõudnud "Harper Valley PTA" (1968).

1960. ja 1970. aastatel aitas ta kantrilaulude laulusõnadesse uue sügavuse ja arusaama. Teda nimetati "kantrimuusika jutuvestjaks". Paljud tema laulud rääkisid töölisklassi elust väikelinnades.

2008. aastal võeti ta Kantrimuusika Kuulsuste Halli liikmeks. Ta esines mitmeid aastaid regulaarselt kantrimuusika kontserdil Grand Ole Opry. Ajakiri Rolling Stone on valinud ta saja kõigi aegade parima laulukirjutaja sekka.

## Viited

## Välislingid
* Tom T. Hall. countrymusichalloffame.org.
* "Tom T. Hall, 'The Storyteller' of country music, dies at 85". The Tennessean
Audentese Rahvusvaheline Kool

**Audentese Rahvusvaheline Kool** (inglise keeles **Audentes International School**) on gümnaasiumiharidust andev erakool Tallinnas aadressil Tondi tänav 84.

Koolis toimub õppetöö rahvusvahelise diplomiõppe *International Baccalaureate* (IB) alusel. Õppetöö toimub inglise keeles. Audentese Erakool hakkas selle õppekava järgi õpetama gümnaasiumiastmes 2011. aastal. 2019. aastal loodi rahvusvaheline õppekava järgi õpetamiseks eraldiseisev õppeasutus – **Audentese Rahvusvaheline Kool**.

## Viited

## Välislingid

* Audentese Rahvusvahelise Kooli veebisait
Tootekomponent

**Tootekomponent**, komponent (ingl.k. *component; component part*) on detail, koostisosa või tootesõlm, mis on osa mingist kõrgema taseme tootest, komponendist või lõpptootest. Need on valmistoote osad, lõpuni valmistatud detailid ja -sõlmed, mida ladustatakse ja kasutatakse tootmises lõpptoote koostel ja/või varuosadena.
Arvutijuhitud tootmine

**Arvutijuhitud tootmine**, ka arvutiintegreeritud tootmine (ingl.k. *computer-integrated manufacturing; CIM*) on arvutisüsteemide kasutamine tootmisseadmete ja protsesside programmeerimiseks, plaanimiseks, häälestamiseks, kontrollimiseks, seireks ja aruannete genereerimiseks. Tootmises kasutatavad arvutisüsteemid, mis täidavad spetsiifilisi funktsionaalseid vajadusi ja on integreeritud ERP- ja toetavate süsteemidega. Võib hõlmata automaatset andmehõivet, automaatseid ladustamis- ja väljastamissüsteeme (AS/RS), robotitehnikat, masinnägemist (*machine vision*), automaatseid testimissüsteeme jms. 

## Vaata ka
*Raaltootmine

## Viited
Konkurentsivõime

**Konkurentsivõime** (ingl.k. *competitiveness*) on ettevõtte keskmisest suurem teostusvõime võrreldes muude samas sektoris tegutsevate ettevõtetega. Suurema teostusvõimega ettevõte on suuteline pakkuma klientidele üldjuhul kõrget või piisavat teenindustaset mõõduka kulutaseme juures. Konkurentsivõimelisus tagab enamasti ka ettevõtte jätkusuutlikkuse. 

Sageli omavad konkurentsivõimelised ettevõtted teatud konkurentsieeliseid. **Konkurentsieelis** (ingl.k. *competitive advantage*) on organisatsiooni poolt selle klientide tarvis loodud väärtused, mis eristavad seda konkurentidest ja annavad klientidele põhjuse jääda ettevõtte pikaajalisteks või isegi lojaalseteks klientideks. Konkurentidel võib olla väga raske (kulukas) või isegi võimatu neid organisatsiooni eeliseid kopeerida.
Pretensioon

**Pretensioon** (inglise keeles *complaint*; *pretention*) on äriprotsessis ühe osapoole kirjalik või suuline teade teisele osapoolele, väljendamaks rahulolematust seoses kõrvalekalletega teostatud toimingute kokkulepitud kvaliteeditasemest või muudest eelnevalt kokkulepitud tingimustest. 

Pretensioon on kliendi (kauba saatja või saaja) märgukiri (teade) logistikateenuste osutajale silmanähtavate või varjatud kahjude osas, mis on tekkinud veo käigus või veose asumisel logistikateenuste osutaja valduses. Pretensiooni esitamisega jäetakse endale ja võimalikele muudele kahjukannatajatele õigus hilisema kompensatsiooninõude ehk reklamatsiooni esitamiseks. 

## Viited
Pidev parendamine

**Pidev parendamine**, ka jätkuv parendus (ingl.k. *continuous improvement; CI*) on juhtimise praktikad, meetodid ja tehnikad, mida kasutatakse raiskamise avastamiseks ja elimineerimiseks ning äriprotsesside toimimise ja kvaliteedi parandamiseks ning kulude vähendamiseks. See on struktureeritud, mõõtmispõhine protsess, mille käigus jälgitakse, mõõdetakse, registreeritakse erinevaid näitajaid ja analüüsitakse nendevahelisi seoseid ning sooritustulemusi tegevuste ja toimingute parandamiseks ettevõtte eri valdkondades ning ettevõttes tervikuna. Selle lähenemisviisi puhul otsitakse pidevalt võimalusi teha väikseid parendusi toimingutes ja  protsessides eesmärgiga suurendada tootlikkust, tõhusust, tõsta toote või teenuse kvaliteeti, lühendada täitmisaega jms.
Pideva täiendamise planeerimine

**Pideva täiendamise planeerimine,**  pidevasendamise plaanimine (ingl.k. *continuous replenishment planning; CRP*) on regulaarselt või automaatselt toimuvate toorainete, materjalide, tootekomponentide või valmistoodete (lõpptoodete) tarnete juhtimise süsteem, mis põhineb kliendi tegelikul või prognoositud vajadusel kindlaksmääratud toodete järele teatud ajavahemikul. Taolised süsteemid põhinevad formaalstel tarnelepingutel ja võimaldavad ostjatel ostuläbirääkimistel küsida soodsamaid sisseostuhindasid ja omada väiksemaid varusid. Sama nimetust kannab ka arvutitarkvara, mis käivitab uue toote valmistamise ja liikumise tarneahelas pärast seda, kui identne toode on tarbija poolt ostetud. 

## Viited
Pidev täiendamine

**Pidev täiendamine**; pidevasendamine (ingl.k. *continuous replenishment; CR*) on jaotuskanali liikmete vaheline partnerluspraktika, mille puhul ei rakendata traditsioonilist kaubavarude täiendamise protsessi, kasutades majanduslikult põhjendatud tellimiskoguseid ja kliendi poolt genereeritud ostutellimusi, vaid tegelikku ja prognoositud nõudlust toodete järele. See on  varude täiendamise süsteem, mille korral täiendatakse hulgi- ja jaekaubanduses varusid automaatselt (tellimusi genereeritakse tavaliselt automaatselt). 

## Viited
Kirchschlag in der Buckligen Welt

**Kirchschlag in der Buckligen Welt** on linn *(Stadtgemeinde)* Austrias Alam-Austria liidumaal Wiener Neustadti maaringkonnas.

## Kultuur

Kirchschlag on üks 12-st paigast *(Passionsspielorte)* Austrias, kus esitatakse kiremänge. Kiremängu mängitakse iga 5 aasta tagant. Seda võib märgata meeste populatsiooni suurenenud habeme kasvuga, mis algas aastal enne kiremängu.

## Viited
Halka Třešňáková

**Halka Třešňáková** (sündinud 24. veebruaril 1972 Prahas) on tšehhi näitleja ja koreograaf.

## Elulugu
Halka isa Vlastimil Třešňák kirjutas alla Harta 77-le ja oli sunnitud 1982. aastal Rootsi emigreeruma. 1983. aastal emigreerus 11-aastane Halka koos vendade, ema, vanaema ja ema uue elukaaslasega Saksamaale. Ta õppis Heidelbergis reaalkoolis.

Halka Třešňáková pöördus Tšehhoslovakkiasse tagasi 1991. aastal. Ta lõpetas Praha Etenduskunstide Akadeemia mitteverbaalse teatri ja komöödia osakonna.

## Näitlejatöö
Halka Třešňáková on osalenud alternatiivteatrite (Divadle Alfred ve dvoře, Roxy/NoD ja teised) lavastustes. Ta kuulub Tšehhi alternatiivse liikumis- (füüsilise) teatri juhtivate loojate hulka. Ta juhib ka erinevate etenduskunstide vormide töötubasid ning teeb liikumiskonsultandi ja koreograafina koostööd professionaalsete draamateatritega.

Alates 2009. aastast on ta mänginud nii filmides kui ka teleseriaalides. Satiirilises veebiseriaalis "Kantsler Blaník" mängis ta aastatel 2014–2018 sekretär Lenkat.

## Isiklikku
Halka Třešňáková isa on muusik ja maalikunstnik Vlastimil Třešňák ja ema kunstnik Marcela Třebická. Vanaema oli näitleja Jiřina Třebická ja vanaisa lavastaja Karel Třebický. 

Suhtest Daniel Blattnýga on tal 1990. aastal sündinud poeg Alan Blattný.

Halka Třešňákovái on olnud suhe ajakirjaniku ja muusiku Jan Macháčekiga.

Alates 2015. aastast on Halka Třešňáková abielus näitleja ja saatejuhi Tomáš Jeřábekiga. Neil on 2018. aastal sündinud poeg Teodor.

## Viited

## Välislingid
*
Üks (täpsustus)

**[[Üks]] ehk **1** on arv. 

Sõnal on ka teisi tähendusi:

* **Üks**, filosoofia mõiste
* **Üks**, Eesti ajakiri
* **Üks**, perekonnanimi
* **"Üks"''', 2007. aasta animafilm
Piirangute teooria

**Piirangute teooria** (inglise keeles *constraint theory*) on juhtimisfilosoofia, mille eesmärk on aidata organisatsioonidel mõtestada oma tegevust ja saavutada seeläbi oma eesmärke. Tegu on analüütilise lähenemisega, mis rajaneb väitel, et põhieesmärgi saavutamist takistab sageli vaid väike hulk piiranguid ning alati eksisteerib vähemalt üks piirang. Piirangute teooria pakub välja meetodi, kuidas piirangut tuvastada ning organisatsiooni sellest lähtuvalt ümber kujundada. Teooriat hakati rakendama kõigepealt tootmise juhtimises.

Ettevõtluses on **piirang** (inglise keeles *constraint*) teatud takistus, mis ei võimaldada saavutada kõrgeimat soovitud sooritustaset. Piirang võib olla näiteks füüsiline, logistiline, protseduuriline, käitumuslik, tuleneda juhtimisest vms.

## Vaata ka
* Liebigi reegel

## Viited
Rosalia mäed

**Rosalia mäed** (saksa: *Rosaliengebirge*, ungari: *Rozália-hegység*, burgenlandihorvaadi: *Gorje Rozalija*) on Alpide ääreala Austrias Alam-Austria ja Burgenlandi liidumaade piiril. Madal mäestik kulgeb põhjast lõunasse ja jõuab oma kõrgeima punktini Heubergi (sageli ka *Rosalia*) tipus Neudörfli lähedal, enne kui laskub uuesti Weppersdorfi küla poole. Neid eraldab Leitha mägedest põhjas Ödenburgi värav.

Geoloogilisest vaatenurgast on Rosalia mäed osa Bucklige Weltist. Topograafilise piiri Bucklige Welti ja Rosalia vahel moodustab *Klingfurther Bachi* org, mis kulgeb põhjast kagusse ning milles asuvad Klingfurthi ja *Rosenbrunni* külad. Piir jätkub üle Hochwolkersdorfi aleviku *Almi* nõo, piki niinimetatud *Totengrabenit* Essengrabenis ja sealt edasi *Grabeni* kaudu Schwarzenbachi orgu.

Idas külgnevad mäestikuga Soproni või Ödenburgi mäed. Põhja-lõuna piiri nende vahel moodustavad Marzau, Sieggrabener Sattel ja Sieggrabenbachi org.

Järgmised tipud asuvad Põhja-Rosalias:

* Scheiben
* Mitterriegel
* Gespitzter Riegel
* Bergkogel
* Bauernmaiß
* Kogel
* Krieriegel

Põhja- ja Lõuna-Rosalia mägesid eraldavad teineteisest Wulka org, Heuberg (mäestiku kõrgeim punkt Rosalia kabeli lähedal) ja seljandik, mis kulgeb Heubergilt läbi Auerbergi ja *Hollerbergi* Hochwolkersdorfi aleviku *Fernblickini*.

Lõuna-Rosalias asuvad järgmised mäetipud:

* Auerberg
* Hartlspitz
* Geißspitz
* Schwarzkogel
* Greimkogel
* Reisnerkogel
* Marriegel
* Sieggrabener Kogel
* Königsbühel
* Schwarzenbachi Burgberg
* Roter Riegel

Nagu Leitha mäed, koosnevad ka Rosalia mäed gneisist, kildast ja lubjakivist. Seljandik on kaetud tiheda metsaga. Kõrgeim punkt on Heuberg oma Rosalia kabeliga, mis ulatub 748 m kõrgusele. Ülaosas on ORF Heubergi ülekandejaam, mis katab Põhja-Burgenlandi. Selle idajalamil asuvatel järskudel paekivikaljudel on Forchtensteini loss. Mäestikust voolavad välja Wulka, Leitha ja Schwarzenbach. Osa seljandikust asub Rosalia-Kogelbergi looduspargis.

Rosalia mägesid saab ületada ainult Burgenlandi Mattersburgist Alam-Austria Hochwolkersdorfi viiva tee kaudu. Selle külgmistes orgudes on soodsate tingimuste tõttu tekkinud ulatuslikud viljapuuaiad ja viinapuuistandikud. Tuntud küla on Bad Sauerbrunni spaa põhjajalamil.
Lepinguline tootmine

**Lepinguline tootmine** (inglise keeles *contract manufacturing*) on lepinguline ärisuhe, mille puhul üks ettevõte toodab kaupu teise ettevõtte firma- või kaubamärgi all. Lepingulised tootjad võivad osutada selliseid teenuseid paljudele, ka omavahel konkureerivatele ettevõtetele. 

## Viited
Piroti lahing

**Piroti lahing** (bulgaaria keeles: Битка при Пирот, serbia keeles: Битка код Пирота) toimus Serbia-Bulgaaria sõja ajal 26.–27. novembril 1885 Serbias Piroti linna lähedal. Lahingus osalesid Bulgaaria läänekorpus ja Serbia Nišava armee ning see lõppes Bulgaaria võidu ja vaherahu sõlmimisega. Lahing viis Bukaresti lepinguni, mis lõpetas Serbia-Bulgaaria sõja ja taastas rahu kahe riigi vahel.

## Prelüüd
Pärast Bulgaaria võitu Slivnitsa lahingus, 17.–19. novembril 1885, asus Bulgaaria armee vasturünnakule. Bulgaaria väed võitsid serblasi Gurgulyati (19. novembril) ja Dragomani (22. novembril) juures ning jõudsid seejärel Piroti linnani, kus Serbia Nišava armee oli hõivanud kaitsepositsioonid linnast lääne pool asuval mäel.

## Lahing
26. novembril alistasid bulgaarlased piiri ääres Serbia eelväed ja liikusid edasi Piroti suunas. Samal päeval kella 15.00 paiku ründasid Bulgaaria eelväed serblaste põhipositsioone, saavutades esmalt edu rinde vasakpoolsel tiival pärast seda, kui kapten Popovi üksus oli vallutanud Divani ja Cherni Vrah kõrgustikud. Paremal tiival taganes Serbia Šumadija diviisi 10. rügement, millele järgnesid kaks Pirotit kaitsma saadetud pataljoni. Vasakpoolsel tiival toimunud kokkupõrgetes kaotasid bulgaarlased 48 surnutena, 136 haavatutena ja 27 jäi kadunuks, serblased aga kaotasid 67 surnutena, 134 sai haavata ja 85 vangistati. Serblased olid halvasti varustatud ja ette valmistamata, kasutades vananenud Vene suurtükke, samas kui bulgaarlased kasutasid kaasaegset Saksa relvastust.

27. novembri öösel koondasid serblased enda väed ja koidikul õnnestus neil Pirot bulgaarlastelt tagasi võita. Major Gudževi kolonn ründas Šumadija diviisi ja bulgaarlastel õnnestus serblased Temska jõkke suruda. Šumadija diviisi taandumine sundis ka Drina diviisi tagasi tõmbuma. Ka vasakul tiival olid bulgaarlased edukad. Serblased suutsid siiski Piroti lõunaosas oma positsiooni ööni hoida. Hiljem tõrjusid bulgaarlased serblased linnast välja ja ründasid Serbia armee positsioone Piroti linnast läänes.

## Tagajärjed
Päev pärast võitu valmistus Bulgaaria armee jätkama edasitungi Niši linna, mis oli nende põhisihtmärk, kuid Austria-Ungari delegatsioon Bulgaaria pealinnas andis mõista, et kui Bulgaaria edasitung jätkub, sekkub Austria-Ungari sõtta Serbia poolel. Selle tulemusena sõlmiti samal päeval vaherahu. 3. märtsil 1886 sõlmitud Bukaresti leping lõpetas sõja ja taastas sõjaeelse status quo.

## Viited

### Bibliograafia
* Атанасов, Щ. и др. *Българското военно изкуство през капитализма*, София, 1959, Държавно военно издателство при МНО
* Димитров, И. , *Съединението 1885 - енциклопедичен справочник*, София, 1985, Държавно издателство „д-р Петърн"
* Недевска, Е. , Шанов, С. *Сръбско-българската война 1885.* *Сборник спомени* , София, 1985, Военно издателство
* Венедиков, Й. , *История на доброволците от Сръбско-българската война 1885 година*, София, 1985, Издателствое строволците на от. 181-190
* Христов, Х. и др. *Сръбско-българската война 1885.* *Сборник документи* , София, 1985, Военно издателство
Kontrolling

**Kontrolling**, juhtimiskontroll, juhtimisjärelevalve (ingl. k. *controlling*) on juhtimisfunktsiooni osa, mis sisaldab eesmärkide ja tulemusnäitajate kehtestamist, tegevuste mõõtmist ja võrdlemist püstitatud näitajatega, tagasiside saamist tulemustelt ja hälvete kõrvaldamist. Eesmärkideks ja tulemusnäitajateks võivad olla näiteks tootmis- või müügimaht, kasumi ja/või rentaabluse määr, toote või teenuse omahind (kogukulu), teenindustase, teenindamise kvaliteet jms. Tüüpiliseks tegevuseks on kulude taseme võrdlemine eelarves kehtestatutega, ebaefektiivsuse tuvastamine jms, mistõttu võib juhtimisjärelvalve all mõelda ka firma kasumi juhtimise süsteemi. 

**[[Kontroller]]** (ingl.k. controller) on iga juht ükskõik millisel juhtimistasandil, ka ettevõtja, kes tegeleb finantsalase järelevalve ja probleemsete ja pingeliste situatsioonide lahendamisega. Kontrolleri oluliseks ülesandeks on anda õiget informatsiooni, õigel ajal, õigele inimesele ning osaleda nii strateegilisel kui ka operatiivplaneerimisel. Sageli on ettevõtetes kontrolleri rollis finantsjuht. Osades ettevõtetes on loodud kontrolleri ametikoht.
Tuumikkompetents

**Tuumikkompetents**, tuumikpädevus (ingl.k. *core competency*) on kogum kõige olulisemaid organisatsiooni töötajate (spetsiifilisi) oskusi ja organisatsiooni võimekus tervikuna teatud valdkonnas tegutsemiseks, mis muudab organisatsiooni edukaks. 

Tuumikkompetents on organisatsiooni töötajate oskused ja selle võimekus tervikuna, mis eristab seda muudest samas valdkonnas tegutsevatest organisatsioonidest. Tuumikkompetents on ettevõtte klientide poolt hinnatav ja toob neile kasu, konkurentidel on seda reeglina raske jäljendada. Võib eksisteerida väga erineval kujul - tehniline ja/või tehnoloogiline oskus midagi teha, usaldusväärselt toimivad protsessid, lähedased ja usalduslikud suhted tarnijate ja/või klientidega, esmaklassiline tootearendus, töötajate kõrgetasemelised professionaalsed oskused, pühendumine jms.
Mariz Kemal

**Mariz Kemal** (ersa keeles Маризь Кемаль; sündinud 13. augustil 1950) on ersa luuletaja,  ersa põlisreligiooni püha Rasjkenj Ozksi tähistamise juht ja kogukonnaaktivist.

Kemal on Venemaa Kirjanike Liidu liige ja Uurali Ühenduse kaasasutaja.

## Töö
"Syatko" 1980. aasta augustinumbris ilmus tema esimene luuletus "Eykakschin lavs" ("Lapsepõlve häll").

1987. aastal ilmus nelja autori ühine kogumik Manya Vasolkst, mis sisaldas ka suurt valikut tema luuletusi. 1988. aastal andis Mordva raamatukirjastus välja tema esimese luulekogu "Lavs" ("Häll"), mille peamiseks leitmotiiviks oli lapsepõlv ja noorukiiga.

Teine kogumik "Shtatol" ("Küünal", 1994) on filosoofiline mõtisklus elust, ersa rahva saatusest ja rahvuslikust identiteedist. See hõlmas luuletusi, sealhulgas "Mon - Erzyan!" ("Ma olen ersa!").

Pikaajalise ersa folkloori uurimise tulemuseks oli esseekogu "Son Ulnest Erzyat" ("Nad olid ersad") ja muinasjuttude raamat "Evkson Kuzho" ("Muinasjutuline heinamaa"), mis käsitleb lugusid kuulsatest ersa rahva esindajatest.

1998. aastal avaldati Tallinnas tema luuletuste kogumik "Niile Avat - Nile Morot" ("Neli mordvalannat").

Üks luuletaja paljudest teostest on väike luuletus "Stepan Erzya Marto Kortnema" ("Vestlus Stepan Erzjaga", 1998), mis on pühendatud kuulsale skulptorile Stepan Erzjale ja käsitleb ersa rahva pärandi kultuurilise kadumise probleemi.

## Viited
Virve Kotkas

**Virve Kotkas** (sünninimi **Virve Olt**, 23. veebruar 1924 – 6. veebruar 2004) oli eesti graafik ja raamatuillustraator.

1942. aastal lõpetas ta Tartu Kaubandus- ja Ärinduskeskkooli.

1954. aastal lõpetas ta Eesti NSV Riikliku Kunstiinstituudi graafika eriala.

Ta on illustreerinud peamiselt lasteraamatuid, õpikuid ja töövihikuid.

Ta on maetud Liiva kalmistule.

## Viited
Ellamaa lahing

**Ellamaa lahing** oli sõjaline konflikt, mis leidis aset 10. juulil 1992 Ellamaal.

See oli taasasutatud Kaitseliidu ajaloos esimene relvastatud kokkupõrge Vene sõjaväega. Sadakond automaatide ja granaatidega relvastatud Vene üleajateenijat üritas ebaõnnestunult ümber piirata paarikümmet kaitseliitlast, kes olid eelmisel päeval arestinud ühe Vene sõjaväe maasturi.  

See sõjaline konflikt suurendas Lääneriikide survet Venemaale oma sõjaväebaasid Eestist välja viia. 

## Viited
Kuluarvestus

**Kuluarvestus** (ingl.k. *cost accounting*) on majandusarvestuse osa, mis seisneb eelarvete koostamises organisatsiooni osadele ning tegelike kulude hälvete eelarvelistest väljatoomises ja analüüsis. See on ühtlasi juhtimisarvestuse kõige olulisem osa, mille ülesandeks on varustada ettevõtte ja selle allüksuste juhte tegelikkusele vastava kuluinformatsiooniga, et juhid saaksid võtta vastu ettevõtte ja selle allüksuste arengut toetavaid otsuseid.

Kulude arvestamise eelduseks on nende jälgimine, mõõtmine ja registreerimine. Kuluarvestus on juhtimisarvestuse praktika, mille puhul koostatakse kulude ja tulude eelarved ja tuvastatakse protsesside, operatsioonide, toodete, teenuste, allüksuste tegelikud kulud ning analüüsitakse kulude ja tulude muutumist, finantsvara kasutamist ja kasumlikkust. Ettevõtte juhid kasutavad kuluarvestuse tulemusi juhtimisotsuste toetamiseks ettevõtte kulude taseme vähendamisel ning kasumlikkuse suurendamisel.

## Viited